b'\n_START_ARTICLE_\nEtilamin\n_START_SECTION_\nLastnosti\n_START_PARAGRAPH_\nBrezvodni etilamin je brezbarvni plin z vonjem po amoniaku. Vodne raztopine so brezbarvne teko\xc4\x8dine z rezkim vonjem po amoniaku._NEWLINE_Pod tlakom je uteko\xc4\x8dinjen jedek, vnetljiv plin. Ima plameni\xc5\xa1\xc4\x8de pri okoli -49 \xc2\xb0C, v\xc5\xbeigno temperaturo pri 335 \xc2\xb0C. Pri uhajanju plina iz posode se hitro tvorijo velike koli\xc4\x8dine hladne megle in jedkih eksplozijskih zmesi z zrakom, ki so te\xc5\xbeje od zraka in ostanejo pri tleh. Eksplozijsko obmo\xc4\x8dje je od 3,5-14,0 vol.\xc2\xa0%. Etilamin najeda mnoge snovi, kot na primer lake, umetne snovi (polizobutilen, polivinilklorid-PVC, silikone, aluminij, svinec, baker, cink, cin in ustrezne zlitine). \xc5\xbdeleza in jekla ne najeda.\n_START_SECTION_\nObstojnost in reaktivnost\n_START_PARAGRAPH_\nHitro polimezira, \xc4\x8de ni stabiliziran. Pri segrevanju lahko kljub stabilizatorjem polimerizira.'